2025. augusztus 28.

Perwoll a 2025-ös koppenhágai divathéten

**A Perwoll az elveszett bőröndökből egy igazi Fashion Showt-t hozott életre**

Évente több millió poggyász tűnik el melyekben megannyi ruha marad gazdátlanul. A Perwoll úgy határozott, hogy új életet ad ezeknek a ruháknak. A **2025-ös koppenhágai divathét hivatalos partnereként** a márka bemutatta a **The Reclaimed Collection**-t – egy divatbemutatót, amely teljes egészében a hátrahagyott és elveszett poggyászokban talált ruhákból készül. A könnyen eldobható ruhadarabok kultúráját megkérdőjelezve, a fenntarthatóság és az újra hasznosításban rejlő lehetőséget ünnepelve az utazók által elfeledett és hátrahagyott ruhadarabok voltak a divatbemutató főszereplői, melyeket előtte gondosan szétválogattak és átdolgoztak. A show augusztus 5-én debütált egy egyedülálló, egykori repülőgéphangárban, ahonnan kilátás nyílik a koppenhágai repülőtér kifutópályáira – egy érintetlen, tágas tér, mely ritkán nyitja meg kapuit a nyilvánosság előtt.

Évente több mint 36 millió poggyász tűnik el az utazások során világszerte, ezek közül 1,8 milliót soha nem igényelnek vissza, amelyek becslések szerint 27 millió ruhadarab hátra hagyását eredményezik, amelyek többsége hulladéklerakókba kerül, hozzájárulva a CO₂-kibocsátáshoz és a túlfogyasztás környezeti költségeihez. A Perwoll innovatív mosószerével új értelmet kapnak az elfeledett ruhadarabok bizonyítva azt, hogy a ruhák megfelelő ápolásával a divat nemcsak újjászülethet, hanem új életre kelhet. Ez a kezdeményezés kiemeli a Perwoll hosszú távú elkötelezettségét a divat tudatosabb és fenntarthatóbb megközelítése iránt, bemutatva, hogy termékei hogyan ösztönözhetik az iparág változását, és arra buzdítják a fogyasztókat és a márkákat, hogy gondolják át környezeti hatásukat és felelősségteljes megoldásokat alkalmazzanak.

A fenntartható divatra szakosodott stylist és Perwoll Divatigazgató, Victoria Lee közreműködésével a divatbemutatón a bézs, a fekete és a fehér időtálló árnyalatai kerültek bemutatásra, melyek jól tükrözik azt a gondoskodást és védelmet, amelyet a Perwoll a Triple Renew technológiával nyújt. A továbbfejlesztett formula kifejezetten a világos és sötét színű ruhák színintenzitásának megőrzésére lett kifejlesztve. Már tíz mosás után a mosószer simává varázsolja a bolyhos szöveteket is és a világos színek esetében pedig a formula szürkülésgátló technológiájának köszönhetően segít megelőzni a kifakulást és megőrzi a ruhák élénk színét. Az innovatív technológia új életet ad ruháinknak, és a Perwoll küldetésének középpontjában áll, hogy csökkentse a ruházati hulladékot és meghosszabbítsa ruháink élettartamát.

**Corinna A. Bender, a Henkel Fabric Care kategória globális marketingigazgatója** így nyilatkozott: „A célunk az, hogy megmutassuk, hogy a divatnak nem kell együtt járnia a pazarlással. A ruhadarabok megújításával és élettartalmuk meghosszabbításával nemcsak a fenntarthatóságra hívjuk fel a figyelmet, hanem a divatról alkotott gondolkodás megváltoztatására is ösztönzünk. A Perwoll megújító technológiájának köszönhetően frissé és újszerűvé tehetjük ruháinkat, csökkentve az újabb és újabb darabok gyártásának szükségességét, minimalizálva ez ebből fakadó hulladéktermelést.”

**Victoria Lee**, aki 2023 novembere óta **a Perwoll divatigazgatója**, kulcsszerepet játszik abban, hogy a Perwoll kampányaiban csak használt ruhák szerepeljenek. A fenntartható divat terén szerzett széleskörű tapasztalatával, Victoria szenvedélyesen foglalkozik a ruhák életciklusának meghosszabbításával és népszerűsíti a megújulás értékét. „A divat nem csak arról szól, hogy új dolgokat vásároljunk: hanem arról, hogy felismerjük a meglévő dolgokban rejlő lehetőségeket. A különböző ruhák, anyagok és színek kombinálásával, pusztán használt darabok felhasználásával akár egy teljes divatbemutatót hozhatunk létre, mert a stílus arról is szól, hogy különböző ruhadarabokból építsd fel a megjelenésed. A Reclaimed Collection ezt az eszmét testesíti meg, bizonyítva, hogy kreativitással és odafigyeléssel az elfeledett ruhadarabok újjáéleszthetők, stílusosan, frissen, újragondolva” – magyarázza Victoria Lee.

Idén a Perwoll a Rave Review divatbemutató társházigazdája is volt. A svéd tervezőpáros régóta élen jár az újrahasznosított anyagok használatában. Határokat feszegető esztétikájuk és elkötelezettségük a körforgásos dizájn iránt tökéletesen tükrözi azt az értékrendet, amit a Perwoll is képvisel a ruhák megújításán keresztül.

A Henkelről

A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és funkcionális bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2024-es pénzügyi évben a Henkel több, mint 21,6 milliárd euró árbevételt és mintegy 3,1 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte mintegy 47 000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; [www.henkel.hu](http://www.henkel.hu).

**Kapcsolat:**

**Henkel Magyarország Kft.**

Vállalati kommunikáció

Lambert Petra

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)